FC Baked Beans rebħu b' ċikka lill- Paragwaj . Il- partita rajtha l- Belt , flimkien ma' . Ma tantx konna moħħna fil- futbol , naħseb li ma għedniex aktar minn tliet sentenzi fuq il- logħba . L- awtogowl tlifnieh , u minbarra xi ftit uuj ! , istra ! , kważi kważi ! 'l hawn u 'l hemm , ġeneralment kienet partita għajjiena . Kif jixhed il- tal- ftit azzjoni interessanti li kien hemm , wara bidu mhux ħażin , l- Ingliżi raqdu , u fit- tieni taqsima l- Latinoamerikani bilkemm ma sabux il- gowl tad- dro . Beckham u Rooney tnejn mill- plejers favoriti tiegħi , imma ta' l- ewwel ( minkejja l- gowl ) m' għadux li kien , u tat- tieni , miskin , għadu nieqes . Il- ballun uffiċċjali tal- kampjunat – it- Teamgeist ( ) – jidher ħafna eħfef mill- blalen normali , u forsi jdur wisq meta jkun fl- ajru ; ta' l- inqas , ħafna aktar mir- Roteiro , il- ballun ta' l- UEFA 2004 ( minkejja l- isem ta' dan ) . Żgur mhuwiex ballun iddisinjat għal dawk li jiddefendu l- lasti – fil- fatt , li jiżloq faċilment minn bejn l- idejn ftit ġimgħat qabel il- bidu tat- turnew . Mhux ta' b' xejn qegħdin naraw ħafna plejers jixxuttjaw mill- bogħod . . . għalkemm Lampard , mingħalih xi ħelu għax jilgħab maċ- Chelsea * , ipprova xi darbtejn minn barra l- kaxxa mingħajr suċċess . * Kemm biex ninbex ftit lil sieħbi , li jżomm ma' l- Ingliżi : - ) Nota pirsonalissamente pirsonali : Nies , fil- każini , mal- karozzi u fuq il- bjut , inħoss li qegħdin iperpru wisq bnadar ta' l- Ingilterra . Kulħadd iżomm ma' min irid , imma . . . tgħid naraw l- istess ammont ta' bnadar ta' l- Italja meta tasal l- ewwel logħba tagħhom ? Kemm se ddum dil- iskiżofrenija tant soffokanti , dal- atteġġjament kolonjali tant imwaħħar ? Biex nuża espressjoni daqsxejn volgari : kemm se ndumu nqażżu 'l Alla ? Isfar , isfar kullimkien : Trinidad u Tobago 0 Żvezja 0 F' Dortmund , il- belt tal- , bħas- soltu l- isfar kien il- kulur predominanti . Ma sabux ix- xibka , imma l- Iżvediżi attakkaw kważi l- ħin kollu . Tajba ħafna però d- difiża tal- Karibej , minkejja t- tkeċċija ta' wieħed mill- plejers tagħhom ; u tajjeb ħafna l- gowlkiper Shaka Hislop , ta' 37 sena iżda żvelt bħallikieku għad kellu 21 . Larsson , Ibrahimovic u Ljungberg baqgħu frustrati . . . u l- allegrija tal- plejers ta' Trinidad u Tobago mat- tisfira finali kienet meritata . Tgħidx kemm nifraħ jekk l- Ingliżi jbatu u saħansitra jitilfu kontra . . . kif jgħid il- Gybexi , is- Schadenfreude element importanti ħafna fl- eċċitament tal- futbol . Ikklikkja biex tara l- isbaħ siltiet tal- logħba . Il- klassifika tal- Grupp B wara l- ewwel ġurnata : Arġentina 2 Kosta ta' l- Avorju 1 Niggustahom l- Arġentini . Brikkuni , veru , għalkemm mhux daqs kemm kienu fl- imgħoddi , u żgur mhux daqs it- Taljani . Għandhom stil tajjeb , huma veloċi , u jikkonvinċu ħafna aktar milli setgħu jagħmlu fl- 2002 . Il- gowl ta' Crespo kien makakk , imma ta' Saviola għoġobni ferm . Issa , il- mistoqsija : kien jew ma kienx offside ? ( Nota : fil- lingwa Ċeka jiktbu . . . ) L- irqaqat tar- regoli ma nafhomx , Saviola żgur kien f' pożizzjoni regolari meta qassmu l- ballun , imma kien hemm plejer ieħor lil hinn mil- linja immaġinarja tad- difiża Affrikana . Ma nafx . . . għiduli intom . Il- futbol tal- Kosta ta' l- Avorju niggustah ukoll . Bl- enerġija u bid- determinazzjoni li kellhom , aktar u aktar fl- aħħar parti tal- logħba , forsi kien ħaqqhom dro . Hawnhekk il- . Madankollu , naħseb li meta qal li m' għandhomx ikollhom problemi biex jgħaddu għall- aħħar sittax . Drogba u mhux Drogba , l- Avorjani mistennijin isofru mhux ftit kontra l- Olandiżi . It- tim tas- Serbja u l- Montenegro mhumiex pupazzi lanqas : għandhom tattika tajba , u fil- fażi tal- kwalifikazzjoni kienu rebħu l- grupp . . . Spanja ġew it- tieni . Wieħed mill- plejers Avorjani li ma kellhomx ix- xorti jilagħbu kien . Ħasra , għax kieku ħareġ , kien iħossu qisu d- dar : Demel huwa plejer regolari ta' l- FC Hamburg . Imma insomma . . . il- Kosta ta' l- Avorju se jkollhom ifittxu l- fertilità xi mkien ieħor . Għada nkomplu . Se naraw lill- Olanda , lill- Messiku . . . u lill- Portugall , is- subkampjuni ta' l- Ewropa . Logħba interessanti kontra . Se jkun hemm Cristiano Ronaldo , il- ġenju tal- Man Utd , kif ukoll Figo u xi erba' plejers spettakolari oħra . Il- Portugall qed nispera li f' din l- edizzjoni tal- kampjunat imorru 'l bogħod , speċjalment wara d- disfatta li kellhom kontra l- Koreani erba' snin ilu . . . imma għada jmiss ix- Schadenfreude , u jiena se ngħid : Angola Avante ! Bloggata ta' Antoine Cassar - jiena d- design tal- ballun intrigani , tipo sanitary towels . . . x' kienu qed jaħsbu ? Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .